open-index/open-wikipedia-markdown huggingface dataset:
C5H10

μικρογραφία|Ισομερή με γενικό τύπο C<sub>5</sub>H<sub>10</sub>.
Ο μοριακός τύπος **C<sub>5</sub>H<sub>10</sub>,** με μοριακή μάζα 70,1 amu (ακριβέστερη μοριακή μάζα 70,1329 ± 0,0047), αντιστοιχεί σε βαθμό ακορεστότητας 1, και είναι κοινός για τους ακόλουθους ισομερείς υδρογονάνθράκες:

## [[Καρβένια]]
# **Πεντυλιδένιο**, με ημισυντακτικό τύπο **CH<sub>3</sub>CH<sub>2</sub>CH<sub>2</sub>CH<sub>2</sub>CH:**
# **1-μεθυλοβουτυλιδένιο**, με ημισυντακτικό τύπο **CH<sub>3</sub>CH<sub>2</sub>CH<sub>2</sub>C(CH<sub>3</sub>):**
# **Αιθυλοπροπυλιδένιο**, με ημισυντακτικό τύπο **(CH<sub>3</sub>CH<sub>2</sub>)<sub>2</sub>C:**
# **2-μεθυλοβουτυλιδένιο**, με ημισυντακτικό τύπο  **CH<sub>3</sub>CH<sub>2</sub>CH(CH<sub>3</sub>)CH:**
# **1,2-διμεθυλοπροπυλιδένιο**, με ημισυντακτικό τύπο **(CH<sub>3</sub>)<sub>2</sub>CHC(CH<sub>3</sub>):**
# **3-μεθυλοβουτυλιδένιο**, με ημισυντακτικό τύπο **(CH<sub>3</sub>)<sub>2</sub>CHCH<sub>2</sub>CH:**
# **2,2-διμεθυλοπροπυλιδένιο**, με ημισυντακτικό τύπο **(CH<sub>3</sub>)<sub>3</sub>CCH:**

## [[Αλκένια]]

# Πεντένια
## 1-πεντένιο, με ημισυντακτικό τύπο **CH<sub>3</sub>(CH<sub>2</sub>)<sub>2</sub>CH=CH<sub>2</sub>** και αριθμό CAS 109-67-1.
## 2-πεντένιο, με ημισυντακτικό τύπο **CH<sub>3</sub>CH<sub>2</sub>CH=CHCH<sub>3</sub>**, σε δύο (2) γεωμετρικά ισομερή, και αριθμούς CAS 109-68-2 (μείγμα ισομερών), 627-20-3 (Z-) και 646-04-8 (E-).
# Μεθυλοβουτένια:
## 2-μεθυλο-1-βουτένιο ή **ισοαμυλένιο**, με ημισυντακτικό τύπο **CH<sub>3</sub>CH<sub>2</sub>C(CH<sub>3</sub>)=CH<sub>2</sub>** και αριθμό CAS 563-46-2. 
## 3-μεθυλο-1-βουτένιο,  με ημισυντακτικό τύπο **(CH<sub>3</sub>)<sub>2</sub>CHCH=CH<sub>2</sub>** και αριθμό CAS 563-45-1.
## Μεθυλο-2-βουτένιο ή **αμυλένιο**, με ημισυντακτικό τύπο **CH<sub>3</sub>CH=C(CH<sub>3</sub>)<sub>2</sub>**  και αριθμό CAS 513-35-9.

## [[Κυκλοαλκάνια]]
# Κυκλοπεντάνιο, με γραμμικό τύπο 40 px και αριθμό CAS 287-92-3.
# Μεθυλοκυκλοβουτάνιο, με γραμμικό τύπο 60 pxκαι αριθμό CAS 598-61-8.
# Κυκλοπροπάνια
## Αιθυλοκυκλοπροπάνιο, με γραμμικό τύπο 60 pxκαι αριθμό CAS 1191-96-4.
## 1,1-διμεθυλοκυκλοπροπάνιο, με γραμμικό τύπο 60 px και αριθμό CAS 1630-94-0.
## 1,2-διμεθυλοκυκλοπροπάνιο, με γραμμικό τύπο 120 px, σε τρία (3) οπτικά ισομερή, και αριθμούς CAS 2511-95-7 (μείγμα ισομερών),  20520-64-3 R,R-, 38447-23-3 S,S- και  930-18-7 R,S-.

Κατηγορία:Αποσαφηνίσεις χημικών τύπων
Κατηγορία:C5
Κατηγορία:Υδρογονάνθρακες
Κατηγορία:Ακόρεστες ενώσεις
Πυρομορφίτης

Ο **πυρομορφίτης** () είναι φωσφορικό και χλωριούχο ορυκτό του μολύβδου. Το όνομά του προέρχεται από τις ελληνικές λέξεις *πυρ* και *μορφή*, γιατί όταν το ορυκτό τακεί και αφεθεί να κρυώσει, οι τηγμένες σταγόνες παίρνουν σχήμα φλόγας καθώς ανακρυσταλλώνονται.

## Εμφάνιση, παραγενέσεις
Κατατάσσεται στην ομάδα του απατίτη καθώς τα δύο ορυκτά έχουν παρόμοια κρυσταλλική δομή. Σχηματίζει, επίσης, παραμικτικές σειρές με τον βαναδινίτη (Pb5(VO4)3Cl) και τον μιμητίτη (Pb5(AsO4)3Cl), από τις πράσινες παραλλαγές του οποίου ξεχωρίζει πολύ δύσκολα (ο βαναδινίτης έχει συνήθως ερυθρό χρώμα).

Αποτελεί δευτερογενές ορυκτό στις ζώνες οξείδωσης μολυβδούχων μεταλλευμάτων ενώ πολύ πιο σπάνια σχηματίζεται και απο ηφαιστειακές αναθυμιάσεις.

Ορυκτά με τα οποία σχετίζεται είναι ο κερουσίτης, ο αγγλεσίτης, ο σμιθσονίτης, ο βιλλεμίτης και ο γαληνίτης.

Ανευρίσκεται σχεδόν σε όλες τις χώρες του κόσμου. Αξιόλογα δείγματα με μεγάλους ημιδιαφανείς κρυστάλλους ανευρίσκονται στη Γερμανία (πολλές περιοχές, με κυριότερη αυτή της Ρηνανίας - Παλατινάτου), στην Τσεχία, την Αγγλία (Κορνουάλλη και Κάμπρια), την Ισπανία (περιοχή Ciudad Real), τη Γαλλία, τα Ουράλια όρη στη Ρωσία, το Μεξικό (Τσιχουάουα και Μαπίμι), τις ΗΠΑ (Πολιτείες Πενσιλβάνια, Άινταχο), την Αυστραλία, το Μαρόκο και τη Ζάμπια.

Στην Ελλάδα απαντά σε πολλά από τα μεταλλεία Λαυρίου, στο Στρατώνι του Νομού Χαλκιδικής και στα Λιμενάρια της Θάσου.

## Πηγές

*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

Πυρομορφιτης
Κατηγορία:Φωσφορικά ορυκτά
Κατηγορία:Αλογονίδια
Νομικό Βήμα

Το **Νομικό Βήμα** (συντομογραφία: **ΝοΒ**) αποτελεί το μηνιαίο νομικό περιοδικό που εκδίδει ο Δικηγορικός Σύλλογος Αθηνών από το 1953. Στην ύλη του περιλαμβάνονται άρθρα και μελέτες ιδιαίτερου νομικού ενδιαφέροντος, γνωμοδοτήσεις, σχόλια δικαστικών αποφάσεων, κριτικές και παρουσιάσεις νομικών βιβλίων, καθώς και διάφορα άλλα θέματα επίκαιρου ή συναφούς επαγγελματικού ενδιαφέροντος.

Το περιοδικό επιμελούνται καθηγητές της Νομικής Σχολής του Εθνικού & Καποδιστριακού Πανεπιστημίου Αθηνών, το έργο των οποίων υποστηρίζει μία δεκαμελής επιτροπή καταξιωμένων δικηγόρων. Το Νομικό Βήμα έχει βραβευτεί από την Ακαδημία Αθηνών.

## Νομική Λειτουργία
Πέρα από την ενημερωτική του λειτουργία, το Νομικό Βήμα εξυπητεί και μία νομική: σύμφωνα με τον Κώδικα Δικηγόρων (άρθρο 50, παράγραφος 6), όταν ένας Δικηγορικός Σύλλογος δεν διαθέτει δικό του περιοδικό για να δημοσιεύσει την απόφαση του περί έγκρισης καταστατικού Δικηγορικής Εταιρίας, τότε οφείλει να την δημοσιεύσει στο Νομικό Βήμα.

## Παραπομπές


Κατηγορία:Ελληνικά περιοδικά
Κατηγορία:Νομικά περιοδικά με τόπο έκδοσης την Ελλάδα
Καλλίνος

Ο **Καλλίνος** ο Εφέσιος (Αρχαία Ελληνικά: Καλλῖνος ὁ Ἐφέσιος) ήταν αρχαίος Έλληνας λυρικός ποιητής και ο αρχαιότερος ελεγειακός. Έζησε και έδρασε τον 8ο αι. π.Χ. λίγο μετά την καθιέρωση των Ολυμπιακών αγώνων. Την εποχή εκείνη, οι Κιμμέριοι έκαναν επιδρομές στη Μικρά Ασία, έτσι με τα ποιήματά του εμψύχωνε τους συμπολίτες του να αγαπάνε την πατρίδα τους και να την υπερασπίζονται ηρωικά. Μερικά αποσπάσματα από τα έργα του διασώθηκαν. 
## Έργο
Παρακάτω εκτίθεται το μεγαλύτερο διασωθέν (α') απόσπασμα έργου του Καλλίνου στην Αρχαία Ελληνική

Ακολουθεί η μετάφραση του κ. Σ. Μενάρδου

Άλλα τρία αποσπάσματα μπορούν να βρεθούν στον ακόλουθο σύνδεσμο https://www.hs-augsburg.de/~harsch/graeca/Chronologia/S_ante07/Kallinos/kal_frag.html

## Παραπομπές


## Πηγές
* 
*https://www.hs-augsburg.de/~harsch/graeca/Chronologia/S_ante07/Kallinos/kal_frag.html
*ΙΣΤΟΡΙΑ ΤΗΣ ΑΡΧΑΙΑΣ ΕΛΛΗΝΙΚΗΣ ΓΡΑΜΜΑΤΕΙΑΣ Α', Β', Γ' Γυμνασίου ΙΤΥΕ "ΔΙΟΦΑΝΤΟΣ"
*https://www.greek-language.gr/digitalResources/ancient_greek/tools/liddell-scott/index.html (Επιτομή του μεγάλου λεξικού της Αρχαίας Ελληνικής Γλώσσας LIDDELL & SCOTT)
*http://demonax.info/doku.php?id=text:callinus_elegy 

## Εξωτερικοί σύνδεσμοι
* Αποσπάσματα του Καλλίνου

Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες ελεγειακοί ποιητές
Κατηγορία:Αρχαίοι Εφέσιοι
Μαξ Κάιζερ

Ο **Μαξ Κάιζερ** (*Timothy Maxwell Keiser*, γενν. 23 Ιανουαρίου του 1960) είναι Αμερικανός τηλεοπτικός παραγωγός, δημοσιογράφος και σκηνοθέτης.

Ο Κάιζερ έχει συμπράξει με τις αγορές και την οικονομία για 25 χρόνια. Ξεκίνησε την καριέρα του ως μεσίτης μετοχών στη Wall Street μετά την αποφοίτησή του από το Πανεπιστήμιο της Νέας Υόρκης. 
Είναι ο δημιουργός, συνιδρυτής και πρώην Διευθύνων Σύμβουλος της HSX Holdings / Hollywood Stock Exchange, που αργότερα πωλήθηκε στην Cantor Fitzgerald. 
Συνδημιούργησε το Hollywood Stock Exchange με τον Michael R. Burns που επιτρέπει στις επιχειρήσεις να ανταλλάσσουν εικονικούς τίτλους όπως «MovieStocks", και "StarBonds" και εικονικό μετατρέψιμο νόμισμα, το δολάριο Χόλυγουντ. 

Είναι επίσης ο συνιδρυτής του HSX ταινίες που πήγε να κάνει σχεδόν μια ντουζίνα ταινίες, συμπεριλαμβανομένων των «ανάμεικτα μηνύματα," "Six-String Samurai," "Χορεύτρια, Τέξας Ποπ. 81," και "κορίτσι." Η εταιρεία, στη συνέχεια πωλείται στη Ignite Διασκέδαση / Lionsgate. 

## Τηλεοπτική καριέρα

Παρουσίασε το "Rumble at the Box Office" για το NBC Access Hollywood. Επίσης ήταν παραγωγός και φιλοξένησε το εβδομαδιαίο talk show, Buy, Sell, Hold για το ραδιόφωνο του CBS KLSX στο Λος Άντζελες. Επί του παρόντος, παρουσιάζει την εκπομπή “The Truth About Markets on Resonance 104.4 FM” στο Λονδίνο και στο RDU 98,5 στο Christchurch στη Νέα Ζηλανδία. 

Ο Keiser παράγει δέκα ταινίες μικρού μήκους ντοκιμαντέρ που καλύπτουν πτυχές των χρηματοπιστωτικών αγορών για τη σειρά του Al Jazeera, People & Power. 

Οι ταινίες είναι: Rigged Markets, Money Geyser, Death of the Dollar, Peaked, Extraordinary Antics, Savers vs Speculators, Banking on It, Private Finance or Public Swindle?, Focus on Locusts.

Ένα πειραματικό επεισόδιο εκπονήθηκε για το Al-Jazeera στα αγγλικά με τίτλο “Το Μαντείο”. Αυτό αναπτύχθηκε σε μια σειρά για το BBC World News. Η πρώτη σειρά παίχτηκε στις 9 Ιανουαρίου 2009 και διερευνά την οικονομική επικαιρότητα από τη σκοπιά των αγορών πρόγνωσης. Ήταν μια χιουμοριστική παρουσίαση των οικονομικών ειδήσεων πριν αυτές συμβούν. Παίχτηκε για δέκα επεισόδια. 

## On The Edge με τον Max Keiser

Η εβδομαδιαία οικονομική εκπομπή με σχόλια που ξεκίνησε το 2009 και μεταδίδεται σε Press TV, με την οικονομική σχολιάστρια Stacy Herbert και με συνεντεύξεις γνωστών εναλλακτικών οικονομολόγων.

## Προγνωστικά - Προβλέψεις
* Κατά το μήνα Σεπτέμβριο 2004 Τεύχος του περιοδικού The Ecologist, Keiser προβλέπει σωστά το 2008 την κατάρρευση των δυο μετοχών Fannie Mae και Freddie Mac.
* Το 2006 έχει προβλέψει σωστά ότι οι sub-prime mortage -backed securities θα ήταν η αιτία της ύφεσης του 2008. 
* Το 2007 προέβλεψε σωστά την κατάρρευση της οικονομίας της Ισλανδίας το 2008.
* Τον Ιούλιο του 2008, εσφαλμένα προέβλεψε ότι το 2008 αμερικανικές προεδρικές εκλογές θα καθυστερήσουν λόγω της παγκόσμιας χρηματοπιστωτικής κρίσης.

Ο Max Keiser ήταν από όλους τους γνωστούς υποστηρικτές του Bitcoin εκείνος που προέβλεψε σωστά την τιμή στην οποία θα κλείσει το 2020. Ο διάσημος, όσο και αμφιλεγόμενος, οικονομικός αναλυτής, είχε αναφέρει πριν δύο χρόνια, πως η τιμή του Bitcoin για το  2020 θα κλείσει στα 28.000 δολάρια

Κατηγορία:Αμερικανοί δημοσιογράφοι
Στιμπικονίτης

Ο **στιμπικονίτης** () είναι ορυκτό οξείδιο - υδροξείδιο του αντιμονίου. Οφείλει το όνομά του στη λατινική ρίζα "**stibi**(num)" (το αντιμόνιο στα λατινικά) και την ελληνική λέξη *κόνις*, λόγω της συνηθέστερης υφής του. Συνώνυμό του είναι ο **αρσενικαντιμονίτης**, όρος που έχει εγκαταλειφθεί καθώς το ορυκτό δεν περιέχει αρσενικό.

## Εμφάνιση, παραγενέσεις
Σχηματίζεται συχνά ως προϊόν εξαλλοίωσης (οξείδωσης) άλλων υδροθερμικά σχηματισμένων αντιμονιούχων ορυκτών, κυρίως αντιμονίτη, Sb2S3, τον οποίο αντικαθιστά καθ' ολοκληρίαν, σχηματίζοντας ψευδόμορφους κρυστάλλους, οι οποίοι γίνονται αντικείμενα συλλογής από συλλέκτες ορυκτών. Οι ψευδόμορφοι του στιμπικονίτη ξεχωρίζουν από τους πραγματικούς κρυστάλλους μόνο λόγω της γαιώδους υφής τους. Η οξείδωση αυτή επηρεάζει το αντιμόνιο, το οποίο στον αντιμονίτη έχει αριθμό οξείδωσης +3, ενώ στον στιμπικονίτη μέρος του αποκτά αριθμό οξείδωσης +5.

Σχετίζεται με αντιμονίτη και ορισμένα ιδιαίτερα σπάνια ορυκτά, όπως ο βαλεντινίτης, ο κερμεσίτης, ο θερβαντίτης αλλά και συχνά με αυτοφυές αντιμόνιο.

Είναι πολύ κοινό ορυκτό και απαντά σε όλες σχεδόν τις αντιμονιούχες αποθέσεις. Ορισμένες εμφανίσεις με αξιόλογους ψευδόμορφους κρυστάλλους είναι στην επαρχία Zamora στην Ισπανία, στο Μέλανα Δρυμό στη Γερμανία, την περιοχή Σονόρα του Μεξικού (Tierras Prietas, San Luis Potosi και El Antimonio), το Κεμπέκ του Καναδά, τις ΗΠΑ (Πολιτείες Νεβάδα, Γιούτα, Άινταχο, Καλιφόρνια) και την Κιργιζία.

Στην Ελλάδα ανευρίσκεται στα μεταλλεία Λαυρίου - περιοχή "Πλάκα" - και στην περιοχή "Δοκός" του Νομού Ροδόπης κοντά στην Κομοτηνή.

## Πηγές
*Handbook of Mineralogy
*Mindat.org
*Galleries.com 
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

## Σημειώσεις


Στιμπικονιτης
Υποσπαδίας

Ο **υποσπαδίας** είναι μία σχετικά συχνή ανωμαλία, που χαρακτηρίζεται από την έκτοπη εκβολή του έξω στομίου της ουρήθρας σε οποιοδήποτε σημείο της κάτω επιφάνειας του πέους αντί της κορυφής της βαλάνου. Ανάλογα διακρίνουμε τρεις κύριες μορφές:
* τον βαλανικό υποσπαδία, όπου το στόμιο εκβάλλει στην κάτω επιφάνεια της βαλάνου
* τον υποβαλανικό, το στόμιο στη στεφανιαία αύλακα
* τον υψηλό- μέσο και χαμηλό πεϊκό υποσπαδία, ανάλογα με το σημείο εκβολής του έξω στομίου της ουρήθρας.
Επίσης, σπανιότερα, εμφανίζεται και οσχεϊκός ή περινεϊκός υποσπαδίας. Το 80% των περιπτώσεων αφορά τις τρεις πρώτες μορφές υποσπαδία.
Εκτός από την έκτοπη εκβολή της ουρήθρας, συνήθως συνυπάρχει και γωνίωση του πέους (η οποία γίνεται εύκολα αντιληπτή όταν αυτό είναι σε στύση) καθώς και έλλειψη συνένωσης της ακροποσθίας κατά την κοιλιακή της επιφάνεια.
Όλες οι περιπτώσεις διορθώνονται με χειρουργική επέμβαση , αλλά στις περιπτώσεις χαμηλού πεϊκού υποσπαδία, μπορεί να απαιτηθούν δύο ή και περισσότερες επεμβάσεις.

## Παραπομπές


Κατηγορία:Παθήσεις του πέους
Χατζημιχάλης Νταλιάνης

thumb|Το Φραγκοκάστελλο.
Ο **Χατζημιχάλης Νταλιάνης** (1775 - 18 Μαΐου 1828) ήταν Έλληνας οπλαρχηγός της επανάστασης του 1821 και ηγετική μορφή της επανάστασης στην Κρήτη.

## Βιογραφία
Γεννήθηκε στο Δελβινάκι της Ηπείρου το 1775. Σπούδασε στην Ιταλία και ασχολήθηκε αμέσως μετά στην τοπική καπνοβιομηχανία της Τεργέστης, όπου και απέκτησε μεγάλη περιουσία ως επιχειρηματίας. Το όνομά του ήταν Μιχαήλ Χρήστου, όμως επειδή ταξίδευσε στους Αγίους Τόπους και βαπτίστηκε στον Ιορδάνη ποταμό, *βαπτίστηκε Χατζής* κατά την ελληνική τότε παράδοση.

Ο Νταλιάνης το 1816 έγινε μέλος της Φιλικής Εταιρείας και με προσωπικές του δαπάνες συγκρότησε ίλη ιππικού που συμμετείχε ενεργά στον Αγώνα. Τον Μάρτιο του 1826 ναύλωσε τρία καράβια με 800 εθελοντές και ξεκίνησε με προορισμό τον Λίβανο, για να πείσει εκεί τους τοπικούς άρχοντες να ξεκινήσουν αγώνα κατά των Τούρκων. Ο τοπικός εμίρης όμως τελικά δεν ανταποκρίθηκε στο κάλεσμά του να δημιουργήσει σημαντικό αντιπερισπασμό κατά της Οθωμανικής Αυτοκρατορίας.

Πίσω στην Ελλάδα συμμετείχε σε επιδρομές κατά του Ιμπραήμ στην Πελοπόννησο και μετέπειτα στη Στερεά Ελλάδα στο πλευρό του Γεωργίου Καραϊσκάκη και, μετά τον θάνατο του τελευταίου, στη μάχη του Φαλήρου.

## Εκστρατευτικό σώμα στην Κρήτη
Προς το τέλος του 1827 δέχθηκε πρόσκληση απο εκπρόσωπο των επαναστατημένων Κρητών να μεταβεί στην Κρήτη και να αναλάβει την ηγεσία της επανάστασης εκεί. Ο Νταλιάνης με εκστρατευτικό σώμα 100 ιππέων και περίπου 500 πεζών μετέβη στο νησί στις αρχές του Γενάρη του 1828, με υπαρχηγό τον Βασίλειο Αθανασίου.

Στο μεταξύ ο Αλβανός πασάς της Κυδωνίας Μουσταφά Νταϊλή, που είχε διορισθεί από τον Μωχάμετ Αλή της Αιγύπτου γενικός διοικητής της Κρήτης, συγκέντρωσε τις δυνάμεις του και ετοιμάστηκε να συγκρουσθεί μαζί τους. Όταν πληροφορήθηκε ότι ο Χατζημιχάλης μετακινήθηκε στα Σφακιά, απέστειλε αγγελιοφόρους στους Σφακιανούς, απειλώντας τους να παραμείνουν αμέτοχοι. Στις 8 Μαΐου, μικρό τμήμα πεζών και ιππικού υπό τους Χατζημιχάλη, Αναγνώστη Μανουσογιαννάκη και Στρατή Δεληγιαννάκη κτύπησαν αιφνιδιαστικά σώμα Τούρκων που πήγαινε να ενωθεί με το κύριο σώμα του Μουσταφά. Στη συνέχεια ο Χατζημιχάλης οχυρώθηκε στο Φραγκοκάστελλο. 

Στις 17 Μαΐου ο Μουσταφά, επικεφαλής στρατού 8.000 ανδρών, έφτασε στο Φραγκοκάστελλο. Τις πρώτες ώρες η μάχη ήταν αμφίρροπη παρόλη την αριθμητική υπεροχή των οθωμανικών δυνάμεων. Τελικά, ύστερα από λυσσαλέο και άνισο αγώνα οι αμυνόμενοι πραγματοποίησαν έξοδο από το κάστρο. Σχεδόν όλοι οι υπερασπιστές του Φραγκοκάστελλου βρήκαν τον θάνατο, μαζί με τον Χατζημιχάλη Νταλιάνη και τον υπασπιστή του, Κυριακούλη Αργυροκαστρίτη.

Οι Δροσουλίτες, ένα οπτικό φαινόμενο που παρατηρείται στον κάμπο του Φραγκοκάστελλου κατά τα τέλη Μάη, έχει καταγραφεί στην τοπική κρητική παράδοση ως σχετιζόμενο με τη Μάχη του Φραγκοκάστελλου.

## Παραπομπές


## Πηγές
* Συλλογικό έργο, *Παγκόσμιο Βιογραφικό Λεξικό*, Εκδοτική Αθηνών. Αθήνα 1987.
* Δροσουλίτες Ήπειρος - Κρήτη του Γεωργίου Αχ. Βαβαρέτου Βιβλιοθήκη Ηπειρωτικής Εταιρείας Αθηνών αρ. 14. Εν Αθήναις 1967/

## Εξωτερικοί σύνδεσμοι
* Φραγκοκάστελο και «Δροσουλίτες». kritikoi.gr
* Ιστορία της Κρήτης. ΤΕΙ Πειραιά.

Κατηγορία:Οπλαρχηγοί του 1821
Σοφοκλής Ευαγγελινός Αποστολίδης

Ο **Σοφοκλής Ευαγγελινός Αποστολίδης** (1807-1888) υπήρξε διαπρεπής Έλληνας λόγιος του 19ου αιώνα, λεξικογράφος και από τους πρώτους Έλληνες καθηγητές του Πανεπιστημίου Χάρβαρντ.

## Βιογραφία
Γεννήθηκε στην Τσαγκαράδα της Θεσσαλίας το 1807. Οι γονείς του πέθαναν όταν ήταν ήδη μικρός και ο θείος του Κωνστάντιος που τον υιοθέτησε κατά το ξέσπασμα της Ελληνικής επανάστασης του 1821 τον πήρε μαζί του στο Κάιρο και στη Μονή της Αγίας Αικατερίνης στο Όρος Σινά. Μετά τη διαμονή στην Αίγυπτο ο Ευαγγελινός Αποστολίδης έγινε μαθητής του Ανθίμου Γαζή το 1828 στη Σύρο, όπου είχε μεταφερθεί ο λόγιος των Μηλεών μετά την έναρξη της επανάστασης. Αποκαλούμενος «μικρός Σοφοκλής» από τον Μάγνητα δάσκαλό του, μετανάστευσε στις ΗΠΑ το 1829 όπου και θα αρχίσει τις σπουδές του με την οικονομική βοήθεια του ιεραποστόλου Μπριούερ. Το 1842 διορίσθηκε υφηγητής της ελληνικής γλώσσας στο Χάρβαρντ και το 1860 ανέλαβε καθηγητής της έδρας στο αυτό πανεπιστήμιο, στο οποίο και δίδαξε μέχρι τον θάνατό του το 1883. 

Ποτέ δεν πήρε πτυχίο στα προγράμματα σπουδών που ακολούθησε αλλά του απονεμήθηκαν τιμητικά τίτλοι σπουδών για το σημαντικό έργο στο οποίο είχε αφιερώσει τη ζωή του. Θεωρείται από τους πιο εκκεντρικούς καθηγητές του Χάρβαρντ, πάντοτε κλεισμένος στο μικρό φοιτητικό του διαμέρισμα, απότομος ως προς τους επισκέπτες αλλά γλυκύτατος με τους μαθητές του. Άριστος γνώστης της ελληνικής, αλλά και λάτρης της αραβικής και αγγλικής φιλολογίας.

Απεβίωσε το 1883 στο Κέιμπριτζ της Μασαχουσέτης.

## Συγγράμματα
Ο Σοφοκλής Ευαγγελινός Αποστολίδης, εκτός των πολλών διδακτικών του συγγραμμάτων, συνέγραψε και εξέδωσε το 1870 το πολύτιμο λεξικό της ελληνικής γλώσσας της ρωμαϊκής και βυζαντινής περιόδου, που καλύπτει τη χρονική περίοδο από το 146 π.Χ. μέχρι το 1100.

* E.A. Sophocles: ''Greek Lexicon of the Roman and Byzantine Periods from B. C. 146 to A. D. 1100'', New York: Charles Scribner's Sons 1887. Nachdruck: Cambridge: Harvard University Press 1914; Hildesheim: Olms 1975, 1992; Kessinger Publishing 2004, Part One: ISBN 1-417-94793-4; Part Two: ISBN 1-417-94794-2
* E.A. Sophocles: ''History of the Greek Alphabet and Pronunciation'' (1854), Nachdruck: Kessinger Pub Co 2008, ISBN 1-436-87437-8

## Παραπομπές


## Πηγές
* A.C. Zenos: *Sophocles’ Greek Lexicon*, in: The Classical Review, Bd. 4, H. 1/2 (1890), Ss. 41-44 http://www.jstor.org/pss/691049
* Βιογραφικό άρθρο Εθνικού Κήρυκα ΝΥ (2015) https://www.thenationalherald.com/72023/evangelinus-apostolides-sophocles-ascetic-harvard-college/ 
* [ Αρχαία ϝΠ](https://incubator.wikimedia.org/wiki/Wp/grc/Εὐαγγελινός_Ἀποστολίδης_(Σοφοκλῆς))

Κατηγορία:Έλληνες λεξικογράφοι
Κατηγορία:Έλληνες πανεπιστημιακοί του 19ου αιώνα
Κατηγορία:Αμερικανοί ελληνικής καταγωγής
Κατηγορία:Έλληνες λόγιοι του 19ου αιώνα
Μεταγωγέας

Ο **μεταγωγέας** (αγγλικά: *switch*) είναι μια ηλεκτρονική συσκευή που χρησιμοποιείται σε δίκτυα υπολογιστών. Αποτελεί ένα συνδυασμό της πλήμνης (Hub) και της γέφυρας. Στην αρχή οι μεταγωγείς χρησιμοποιήθηκαν σε δίκτυα τύπου Ethernet, ενώ σήμερα, κυκλοφορούν μεταγωγείς και για άλλου τύπου πρωτόκολλα όπως για παράδειγμα FDDI, ATM.

Προσφέρουν ταχύτητες της τάξης των Gigabits. Μπορούν να πάρουν τη θέση της πλήμνης χωρίς να γίνει καμιά απολύτως επανασχεδίαση στο δίκτυο, αλλά προσθέτοντας επιπλέον εύρος ζώνης στους συνδεδεμένους σταθμούς εργασίας.

Οι περισσότερες σήμερα σχεδιάσεις τοπικών δικτύων γίνονται με δίκτυα τύπου Ethernet και τα βασικότερα δομικά στοιχεία αποτελούν οι μεταγωγείς για Ethernet.

Το κύριο χαρακτηριστικό του μεταγωγέα είναι ότι κάθε θύρα του προσφέρει καθορισμένο εύρος ζώνης, σε αντίθεση με την πλήμνη, όπου όλες οι συσκευές που συνδέονται σε αυτήν μοιράζονται το εύρος ζώνης του μέσου. Επίσης κάθε θύρα του μεταγωγέα αποτελεί ξεχωριστό πεδίο διενέξεων (collision domain). 

Ο μεταγωγέας δημιουργεί πίνακες προώθησης όπως και οι γέφυρες και χρησιμοποιεί τον αλγόριθμο Spanning tree.

Σε περίπτωση που δύο σταθμοί θέλουν να επικοινωνήσουν και βρίσκονται σε διαφορετικές πόρτες του μεταγωγέα (unicast πλαίσιο) ο μεταγωγέας εξετάζει τον πίνακα προώθησης για να βρει τη διεύθυνση MAC προορισμού και σε ποια θύρα να το προωθήσει. Έτσι αφού βρεθεί η καταχώρηση θα σταλθεί το πακέτο στην κατάλληλη πόρτα. Με αυτόν τον τρόπο  ο μεταγωγέας μειώνει την κίνηση και τις διενέξεις και αυξάνει την επίδοση του δικτύου, αυξάνοντας ουσιαστικά το διαθέσιμο εύρος ζώνης των σταθμών εργασίας.

Οι μεταγωγείς έχουν τη δυνατότητα δύο καταστάσεων λειτουργίας: 

* Store and forward: Εξετάζεται όλο το πλαίσιο και σε περίπτωση που υπάρχει λάθος στο πεδίο ακολουθίας ελέγχου πλαισίου (frame check sequence, FCS) το πλαίσιο απορρίπτεται.
* Cut-through : Εξετάζεται από το πλαίσιο μόνο η διεύθυνση προορισμού (destination MAC) και προβαίνει στην προώθηση του πλαισίου.

Η λειτουργία cut-through είναι γρηγορότερη από την store and forward.

## Πηγές
**Τεχνολογία δικτύων επικοινωνιών*, Εκδ. Ο.Ε.Δ.Β.

Κατηγορία:Μετάδοση δεδομένων
Κατηγορία:Δίκτυα υπολογιστών
Jacky Cheung

Ο **Jacky Cheung Hok-Yau** (*张学友*, γενν. 10 Ιουλίου 1961) είναι ηθοποιός από το Χονγκ Κονγκ.

## Φιλμογραφία
* 1989 As Tears Go By (As Tears Go By Γουόνγκ Καρ Γουάι)
* 1990 Bullet in the Head John Woo） 
* 1991 Once Upon a Time in China (Once Upon a Time in China Tsui Hark)
* 1994 Στάχτες του χρόνου（Ashes of Time Γουόνγκ Καρ Γουάι）
* 2009 Crossing Hennessy (Crossing Hennessy Ivy Ho)

## Παραπομπές


## Εξωτερικοί σύνδεσμοι
* 

Κατηγορία:Ηθοποιοί από το Χονγκ Κονγκ
Κονιχαλκίτης

Ο **κονιχαλκίτης** (αγγλ. conichalcite) είναι αρσενικικό ορυκτό του ασβεστίου και του χαλκού. Έλαβε το όνομά του από τις ελληνικές λέξεις *κόνις* και *χαλκός* λόγω υφής και χημικής σύστασης. Σε ορισμένα σημεία της αμερικανικής βιβλιογραφίας αναφέρεται και ως "Χιγγινσίτης" (Higginsite), ονομασία οφειλόμενη στο ορυχείο Higgins του Bisbee (Αριζόνα).

## Εμφάνιση, παραγενέσεις
Απαντά ως - όχι σύνηθες - δευτερογενές ορυκτό στις ζώνες οξείδωσης χαλκούχων μεταλλευμάτων, τυπικά ως προϊόν εξαλλοίωσης του εναργίτη. Λόγω της συχνής συνύπαρξής του με τον ερυθροκίτρινο λειμωνίτη δίνει δείγματα με πολύ όμορφα χρώματα, τα οποία είναι περιζήτητα από τους συλλέκτες ορυκτών. 

Σχηματίζει παραμικτικές σειρές με τον τανγκελίτη (CaCu(OH|VO4), τον ωστενίτη, τον **κοβαλτωστενίτη** (CaCo(OH|AsO4) και τον Νταφτίτη (PbCu(OH|AsO4). Σχηματίζει, επίσης, στερεά διαλύματα με τον **ασβεστιοβολμπορθίτη***' (CaCuVO<sub>4</sub>(OH)), όπου το ιόν AsO<sub>4</sub> αντικαθίσταται από το ιόν VO<sub>4</sub>.

Σχετίζεται με λειμωνίτη, [[μαλαχίτης|μαλαχίτη]], [[αδαμίτης|αδαμίτη]], [[ολιβινίτης|ολιβινίτη]], [[σμιθσονίτης|σμιθσονίτη]], ωστενίτη, [[βροσαντίτης|βροσαντίτη]], [[αζουρίτης|αζουρίτη]], [[ασβεστίτης|ασβεστίτη]] και [[Ιαροσίτης|ιαροσίτη]].

Απαντά σε αρκετά σημεία του πλανήτη. Όμορφα δείγματά του ανευρίσκονται στην [[Ανδαλουσία]] της [[Ισπανία|Ισπανίας]], την [[Κορνουάλλη]] και την [[Κάμπρια]] ([[Αγγλία]]), τις [[ΗΠΑ]] (Πολιτείες [[Αριζόνα]], [[Γιούτα]], [[Νεβάδα]], την περιοχή Mapimi στο [[Μεξικό]], το Tarapaca στη [[Χιλή]], την περιοχή Otavi κοντά στο [[Τσουμέμπ]] της [[Ναμίμπια]], τη [[Γερμανία]] (πολλές περιοχές), τη [[Γαλλία]], την [[Πολωνία]] και το [[Ζαΐρ]].

Στην Ελλάδα ανευρίσκεται στα [[μεταλλεία Λαυρίου]], την περιοχή "Κουταλάς" στη νήσο [[Σέριφος|Σέριφο]] και την περιοχή "Λιβάδιστα" της [[Αλιστράτη|Αλιστράτης]] [[Νομός Σερρών|Σερρών]].

==Πηγές==
* [http://www.handbookofmineralogy.org/pdfs/conichalcite.pdf Handbook of Mineralogy]
* [http://www.mindat.org/min-1119.html Mindat.org]
* [http://www.galleries.com/minerals/phosphat/conichal/conichal.htm Galleries.com]
* [http://www.webmineral.com/data/Conichalcite.shtml Webmineral.com]

==Δείτε επίσης==

* [[Κατάλογος ορυκτών]]
* [[Κατάλογος ορυκτών των μεταλλείων Λαυρίου]]

==Βιβλιογραφία==
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones'', Houghton Mifflin Harcourt, 1993 ISBN 0-395-51137-2

Κονιχαλκιτης
Κατηγορία:Ορυκτά του χαλκού
Κατηγορία:Ορυκτά του ασβεστίου
Ξενοφών (αποσαφήνιση)

Με το όνομα **Ξενοφών** μπορεί να αναφέρεται κάποιο από τα εξής πρόσωπα:

## Αρχαίοι Έλληνες
* Ο Ψευδο-Ξενοφών, συγγραφέας του 5ου αι. π.Χ.
* Ο Ξενοφών, Αθηναίος συγγραφέας, ιστορικός, φιλόσοφος, στρατηγός και γαιοκτήμονας (426 π.Χ. - 355 π.Χ.)
* Ο Ξενοφών Ευριπίδου, Αθηναίος στρατηγός, (480 π.Χ. - 429 π.Χ.)
* Ο Ξενοφών o Ικάριος, Αθηναίος αντιστασιακός κατά των Τριάκοντα Τυράννων
* Ο Ξενοφών ο Αιγιεύς, ολυμπιονίκης στους 180ούς Ολυμπιακούς αγώνες του 60 π.Χ.
* Ο Ξενοφών ο Αιγιεύς (του Μενεφύλου), ολυμπιονίκης στους 100ούς Ολυμπιακούς αγώνες και το 380 π.Χ. σε άλλους αγώνες
* Ο Γάιος Στερνίνιος Ξενοφών, ιατρός του Ρωμαίου Αυτοκράτορα Κλαύδιου (περ. 10 π.Χ.-54 μ.Χ.)
* Ο Ξενοφών ο Εφέσιος, συγγραφέας του 3ου αιώνα
* Ο Ξενοφών ο Κορίνθιος, ολυμπιονίκης το 464 π.Χ. στην 79η Ολυμπιάδα
* Ο Ξενοφών ο Λαμψακηνός, αρχαίος Έλληνας γεωγράφος
* Ο Ξενοφών ο Νάξιος, αρχαίος Έλληνας γλύπτης
* Ο Ξενοφών ο Αθηναίος, αρχαίος Έλληνας γλύπτης
* Ο Ξενοφών ο Όσιος

## Σύγχρονοι Έλληνες
* Ο Ξενοφών Κάσδαγλης, Ολυμπιονίκης το 1906
* Ο Ξενοφών Ζολώτας, Έλληνας οικονομικός (1904-2004)

## Άλλα
* 5986 Ξενοφών
* Ξενοφών (κρατήρας)
* ''Ξενοφών'', πλοίο του Αγώνα το 1821
Breaking Bad

Το ***Breaking Bad*** είναι αμερικανική δραματική τηλεοπτική σειρά, της οποίας δημιουργός και παραγωγός είναι ο Βινς Γκίλιγκαν. Η σειρά παράχθηκε από την Sony Pictures Television και μεταδόθηκε στις ΗΠΑ και τον Καναδά στο AΜC. Στην Ελλάδα προβλήθηκε από τον τηλεοπτικό σταθμό Mega Channel. Η προβολή της ξεκίνησε στις 20 Ιανουαρίου 2008 και ολοκληρώθηκε στις 29 Σεπτεμβρίου 2013, σε πέντε κύκλους επεισοδίων.

## Πλοκή
Η σειρά λαμβάνει χώρα στην Αλμπουκέρκη στο Νέο Μεξικό. Η υπόθεση  περιστρέφεται γύρω από τον Γουόλτερ Γουάιτ (Μπράιαν Κράνστον), έναν πολύ ταλαντούχο και ευφυή χημικό που ωστόσο λόγω κάποιων επιλογών του έχει καταλήξει να ζει μίζερα και φτωχικά εργαζόμενος στην δευτεροβάθμια εκπαίδευση. Το ποτήρι για αυτόν ξεχειλίζει όταν διαγιγνώσκεται με προχωρημένο καρκίνο πνευμόνων, με τα έξοδα της θεραπείας να είναι απαγορευτικά για το νοικοκυριό του. Με το τέλος της ζωής του πλέον ορατό, καταρρέει και αποφασίζει να προσεγγίσει τον πρώην μαθητή του και πλέον μικρέμπορο ναρκωτικών Τζέσι Πίνκμαν (Άαρον Πολ) και να αρχίσει να παράγει κρυφά από την οικογένειά του ασυναγώνιστης ποιότητας μεθαμφεταμίνη, με την επιθυμία να εξασφαλίσει το οικονομικό μέλλον της οικογενείας του αλλά και να βιώσει λίγη δράση στον χρόνο που του απομένει. Ωστόσο η φιλοδοξία και το ταλέντο του δε θα αργήσουν να προσελκύσουν εκτός από πλούτη και πολλούς μπελάδες, σταδιακά μετατρέποντάς τον από έναν φιλήσυχο καθηγητή σε έναν αδίστακτο ραδιούργο. 

## Επισκόπηση σειράς

* Ο 5ος (και τελευταίος) κύκλος της σειράς είναι χωρισμένος σε δύο μέρη που αποτελούνται από 8 επεισόδια το κάθε ένα. Συνολικά, ο 5ος κύκλος αποτελείται από 16 επεισόδια.

## Κριτικές, βραβεία και υποψηφιότητες
Η σειρά *Breaking Bad* έχει αποσπάσει πολλές θετικές κριτικές, ειδικά για το γράψιμο και την πρωταγωνιστική ερμηνεία του Κράνστον, και έχει κερδίσει τέσσερα Βραβεία Έμμυ, μαζί με πολλά άλλα βραβεία και υποψηφιότητες.

## Παραπομπές


## Εξωτερικοί σύνδεσμοι
* 


Κατηγορία:Αμερικανικές τηλεοπτικές σειρές
Κατηγορία:Δραματικές σειρές
Κατηγορία:Τηλεοπτικές σειρές του AMC
Κατηγορία:Βραβεία Έμμυ Ζώνης Υψηλής Τηλεθέασης (νικητές-σειρές)
Κατηγορία:Τηλεοπτικές σειρές σχετιζόμενες με το οργανωμένο έγκλημα
Κατηγορία:Τηλεοπτικά προγράμματα που έγιναν ταινίες
Ροκ εντ ρολ

Το **ροκ εντ ρολ** (αγγλικά: rock and roll) είναι είδος μουσικής που αναπτύχθηκε στις Ηνωμένες Πολιτείες Αμερικής ξεκινώντας από τα τέλη της δεκαετίας του 1940 και έλαβε οριστική μορφή κατά τη δεκαετία του 1950. Η έκρηξη έγινε το 1955 με την ταινία *[[Η ζούγκλα του μαυροπίνακα]]* (B*lack Board Jungle*) με το σάουντρακ της ταινίας *Rock Around the Clock*. Θεωρείται πρόγονος της ροκ μουσικής. Ως μουσικός όρος χρησιμοποιήθηκε για πρώτη φορά από τον παραγωγό Άλαν Φριντ προκειμένου να περιγράψει τη μουσική που έπαιζε στο ραδιόφωνο, ένα μείγμα μπλουζ και κάντρι μουσικής. Το όνομα ροκ εντ ρολ το εμπνεύστηκε και το έδωσε ο Άλαν Φριντ από τον στίχο ενός τραγουδιού του Μπιλ Χάλεϊ "rock, rock, rock everybody, roll, roll, roll everybody".

Σημαντικοί εκπρόσωποι του είδους θεωρούνται οι Μπιλ Χάλεϊ, Φατς Ντόμινο, Λιτλ Ρίτσαρντ, Τσακ Μπέρι, Έλβις Πρίσλεϊ,  Τζέρι Λι Λιούις, Έντι Κόχραν, Καρλ Πέρκινς, Μπάντι Χόλι, Ρίτσι Βάλενς Τζόνι Μπερνέτ κ.ά. Στους σημαντικούς αναβιωτές της δεκαετίας του 1980 περιλαμβάνονται οι Stray Cats, οι Blasters και ο Robert Gordon.

## Πηγές

* 
* *Rock and Roll: A Social History*, by Paul Friedlander (1996), Westview Press ()
* "The Rock Window: A Way of Understanding Rock Music" by Paul Friedlander, in ''Tracking: Popular Music Studies'' , Volume I, number 1, Spring, 1988
* *The Rolling Stone Encyclopedia of Rock & Roll* by Holly George-Warren, Patricia Romanowski, Jon Pareles (2001), Fireside Press ()
* *The Sound of the City: the Rise of Rock and Roll*, by Charlie Gillett (1970), E.P. Dutton
* *The Fifties* by David Halberstam (1996), Random House ()
* *The Rolling Stone Illustrated History of Rock and Roll : The Definitive History of the Most Important Artists and Their Music* by editors James Henke, Holly George-Warren, Anthony Decurtis, Jim Miller (1992), Random House ()

## Εξωτερικοί σύνδεσμοι
* 
* The Camp Meeting Jubilee 1910 recording.
* The Smithsonian's history of the electric guitar
* History of Rock
* Youngtown Rock and Roll Museum – Omemee, Ontario
* Rock'n'Roll (1959) - The only feature film of a live Rock'n'Roll concert ever made

Κατηγορία:Μουσικά είδη
Ιουλία Τρούσσα

Η **Ιουλία Τρούσσα** είναι Ελληνίδα υψίφωνος, πρωταγωνίστρια της Εθνικής Λυρικής Σκηνής.
## Βιογραφικά στοιχεία
Γεννήθηκε στο Βόλο και σπούδασε μουσική στο Ωδείο Αθηνών από το οποίο αποφοίτησε με άριστα και Α΄ βραβείο παμψηφεί. Με υποτροφία του Ι.Κ.Υ. συνεχίζει τις σπουδές της στη Μουσική Ακαδημία της Βιέννης, δίπλα στους διαπρεπείς καθηγητές Γιόζεφ Βιτ και Έρικ Βέρμπα. 

Η επιτυχής σταδιοδρομία της άρχισε στην Αυστρία, τη Γερμανία και την Ελβετία, ερμηνεύοντας ρόλους σε όπερες, καθώς και ορατόρια, λειτουργίες και λήντερ. Στην Αμερική εμφανίστηκε με μεγάλες ορχήστρες, όπως του Κολεγίου του Νιου Τζέρσεϋ, τη συμφωνική του Σινσιννάτι, καθώς και σε λυρικά θέατρα.

Ως πρωταγωνίστρια της Λυρικής έχει ερμηνεύσει τα κύρια γυναικεία πρόσωπα σε παραστάσεις μελοδραμάτων του Βέρντι, του Μότσαρτ, του Γκουνώ, του Λεονκαβάλο, του Μασνέ, του Τσαϊκόφσκι, του Μπιζέ και του Σαμάρα.

Ως σολίστ συνεργάστηκε με την Κρατική Ορχήστρα Αθηνών, το Μέγαρο Μουσικής Αθηνών, την Κρατική Ορχήστρα Θεσσαλονίκης, τη συμφωνική της Ε.Ρ.Τ., την ορχήστρα της Αγίας Πετρούπολης και τη συμφωνική της Σόφιας. Στην Κωστάντζα της Ρουμανίας τραγούδησε με ιδιαίτερη επιτυχία το *«Ρέκβιεμ»* του Βέρντι.
 
Το 2000 τιμήθηκε με το *«Μεγάλο Βραβείο Μουσικής»* της Ένωσης Ελλήνων Θεατρικών και Μουσικών Κριτικών. Είναι καθηγήτρια μονωδίας στο *«Ωδείο Αθηνών»* και στο Δημοτικό Ωδείο του Βόλου.

## Πηγές
* Hüber Who is Who
* Προγράμματα Ε.Λ.Σ.
* Προγράμματα ρεσιτάλ κ.ά

Κατηγορία:Ελληνίδες υψίφωνοι
Κατηγορία:Απόφοιτοι του Ωδείου Αθηνών
Γαλάρο Ζακύνθου

Το **Γαλάρο** είναι οικισμός της Περιφερειακής Ενότητας Ζακύνθου στα Ιόνια Νησιά.

## Γεωγραφικά - ιστορικά στοιχεία
Το Γαλάρο που βρίσκεται στη δυτική Ζάκυνθο σε υψόμετρο 50 μέτρα και είναι ένα από τα πιο αντιπροσωπευτικά χωριά της Ρίζας. Έχει θέα το Ιόνιο πέλαγος και από ψηλά μπορεί κάποιος να δει τα παράλια της Ιταλίας. Αποτελεί τη συνέχεια του Μεγάλου Γαλάρου, που ήταν κτισμένο στους πρόποδες του βουνού Αιθέρα και το οποίο μετά τους σεισμούς του 1953 αφού καταστράφηκε στη συνέχεια εγκαταλείφτηκε. 
Αναφέρεται σε επίσημα έγγραφα από το 1503 ενώ κάποτε πριν το μεγάλο καταστροφικό σεισμό υπήρχε ένα μεγάλο καζίνο που ισοπεδώθηκε σχεδόν τελείως και ανήκει στην οικογένεια Παντή-Κατσώνια. Στο χωριό υπάρχει η Ιερά Μονή της Υπεραγάθου που χτίστηκε από τους γαλαριώτες ιερείς αδελφούς Κωστή στις αρχές του 17ου αιώνα.

## Διοικητικά - πληθυσμιακά στοιχεία
Αναφέρεται επίσημα το 1866 στο ΦΕΚ 9Α - 28/01/1866, ως *Μέγα Γαλάρο*, να ορίζεται έδρα του τότε δήμου Γαλάρων και το 1931 στο ΦΕΚ 301Α - 29/08/1931 να ορίζεται έδρα της ομώνυμης νεοϊδρυθείσας κοινότητας Μεγάλου Γαλάρου. Το 1975 με το ΦΕΚ 281Α - 10/12/1975 μετονομάστηκε σε  Γαλάρον. Σύμφωνα με το σχέδιο Καλλικράτης αποτελεί κοινότητα που ανήκει στη δημοτική ενότητα Αρτεμισίων του Δήμου Ζακύνθου και σύμφωνα με την απογραφή του 2011 έχει πληθυσμού 278 κατοίκων.

## Παραπομπές


Κατηγορία:Χωριά της περιφερειακής ενότητας Ζακύνθου
Κατηγορία:Δήμος Ζακύνθου
Λιχάδες

Οι **Λιχάδες** ή **Λιχαδονήσια** είναι συστάδα 7 και περισσοτέρων μικρών νησίδων στα βορειοδυτικά της Εύβοιας μεταξύ του Μαλιακού και του Βόρειου Ευβοϊκού κόλπου. Βρίσκονται μεταξύ του οικισμού της Λιχάδας από την πλευρά της Εύβοιας, και των Καμένων Βούρλων από την πλευρά της Φθιώτιδας. Διοικητικά υπάγεται στον Δήμο Ιστιαίας - Αιδηψού όπως αυτός συστάθηκε σύμφωνα με το Πρόγραμμα Καλλικράτης.

## Ετυμολογία
Το όνομά τους οι Λιχάδες, το οφείλουν σύμφωνα με την μυθολογία στον Λίχα, τον δούλο του Ηρακλή, ο οποίος του παρέδωσε τον χιτώνα της Δηιάνειρας. Σύμφωνα με τον μύθο ο Ηρακλής θεώρησε υπαίτιο τον Λίχα για τον χιτώνα και τον εκσφενδόνισε στην θάλασσα. Από τα κομμάτια και το αίμα του σχηματίστηκαν οι Λιχάδες. 

## Γεωγραφία

### Τα νησιά

Η μεγαλύτερη νησίδα των Λιχάδων είναι η Μονολιά που είναι και η βορειότερη του συμπλέγματος και η επόμενη μεγαλύτερη είναι η Μεγάλη Στρογγυλή, η νοτιότερη του συμπλέγματος. Ανάμεσά τους υπάρχουν άλλες μικρότερες νησίδες όπως η Μικρή Στρογγυλή, το Στενό, η Βαγιά, ο Βορηάς, το Λιμάνι καθώς και άλλοι μικροί σκόπελοι και μύρμηκες, που λέγονται Ποντικονήσια.

## Ιστορία
Οι νησίδες είναι αποτέλεσμα ηφαιστειακής δραστηριότητας. Μεγάλο τμήμα των νησιών βυθίστηκαν από μεγάλο σεισμό που έγινε το 426 π.Χ.

## Δημογραφία
Τα νησιά κατοικούνταν στο παρελθόν. Στο νότιο τμήμα της Μονόλιας διασώζονται ακόμα κτίσματα από τον οικισμό του νησιού. Ο πληθυσμός των νησιών έφτανε τους 70 κατοίκους το 1928 ενώ από την δεκαετία του 1960 και μετά ο οικισμός σχεδόν εγκαταλείφθηκε.Το μεγαλύτερο μέρος της ανήκει στην οικογένεια Τσορβατζή από το Καρπενήσι 

## Διοίκηση
Τα Λιχαδονήσια εντάχθηκαν για πρώτη φορά στο δήμο Λιχαδείων το 1836. Το Νοέμβριο του 1840 ύστερα από την κατάργηση του δήμου Λιχαδείων υπάχθηκαν στο δήμο Αιδηψίων μέχρι και το 1912 όπου και υπάχθηκαν στην κοινότητα Λιχάδας έως και το 2010 χωρίς μεταβολές. Το Δεκέμβριο του 1920 τα Λιχαδονήσια αναγνωρίστηκαν μέχρι τον Οκτώβριο του 1940 όπου καταργήθηκαν και αναγνωρίστηκαν ως Στρογγύλη και Μονολιά. Με την εφαρμογή του σχεδίου Καλλικράτης το 2011 εντάχθηκαν στον νέο διευρυμένο Δήμο Ιστιαίας - Αιδηψού.

## Μεταφορά
Οι Λιχάδες είναι σήμερα πολύ δημοφιλής τουριστικός προορισμός. Για τα νησάκια αναχωρούν τακτικά κατά την καλοκαιρινή περίοδο, μικρά πλοιάρια προς τις μεγαλύτερες νησίδες του συμπλέγματος και τις παραλίες που διαθέτουν. Τα σκάφη που επισκέπτονται τα νησιά διαθέτουν και οπτική πρόσβαση στο βυθό, ώστε να μπορούν οι τουρίστες να παρατηρούν τον πλούσιο βυθό της περιοχής.
 
## Παραπομπές


## Εξωτερικοί σύνδεσμοι

* Επίσημη Ιστοσελίδα των Λιχαδονησιών
* Οι Λιχάδες στο servitoros.gr
* faroi.com: Ο πέτρινος παραδοσιακός φάρος στη Στρογγυλή στα Λιχαδονήσια

Κατηγορία:Νησιωτικά συμπλέγματα Ελλάδας
Κατηγορία:Βραχονησίδες Εύβοιας
Κατηγορία:Ελληνικές βραχονησίδες
Κοινότητα Λιχάδας

Η **Κοινότητα Λιχάδας** ήταν μία από τις δύο κοινότητες του νομού Ευβοίας που λειτουργούσαν την περίοδο που βρισκόταν σε ισχύ το πρόγραμμα Καποδίστριας. Συστάθηκε το 1912, διατηρήθηκε αμετάβλητη με την εφαρμογή του σχεδίου Καποδίστριας και καταργήθηκε το 2010, οπότε και συγχωνεύτηκε στο νέο Δήμος Ιστιαίας - Αιδηψού σύμφωνα με το Σχέδιο Καλλικράτης. Βρίσκεται στο βορειοδυτικότερο άκρο του νησιού. Η κοινότητα αποτελείτο από 1 κοινοτικό διαμέρισμα, καταλάμβανε έκταση 39,9 τ.χλμ. και είχε συνολικό πληθυσμό 1.140 κατοίκους. Έδρα της ήταν η Λιχάδα.

Η κοινότητα αποτελείτο από τα παρακάτω δημοτικά διαμερίσματα, οικισμούς και νησίδες:
: ** [[Κοινοτικό διαμέρισμα Λιχάδος Εύβοιας|Κ.δ. Λιχάδος]] ** [1.140]
::* η Λιχάς [240]
::* ο Άγιος Γεώργιος [794]
::* η Βασιλίνα [52]
::* το Γρεγολίμανο [1]
::* ο Κάβος [46]
::* ο Κοκκινιάς [7]
::* η Μονολιά (νησίδα) [0]
::* η Στρογγύλη (νησίδα) [0]

## Κοινοτάρχες
Τελευταίος κοινοτάρχης Λιχάδας (εκλέχτηκε το 2006) ήταν ο Ευστάθιος Καρανικολός του Γεωργίου και αμέσως προηγούμενη η Αθανασία Στάμου του Γεωργίου (εκλογές 2002). Στις εκλογές του 1998 πρόεδρος ήταν ο, Αθανάσιος Καψοράχης.

## Παραπομπές


Λ
Κοινότητα Καφηρέως

Η **Κοινότητα Καφηρέως** ήταν κοινότητα του νομού Ευβοίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα κοινοτικά της διαμερίσματα. Λειτούργησε την περίοδο 1997 - 2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στο νέο Δήμο Καρύστου. Βρισκόταν στο νοτιοανατολικό άκρο του νησιού, στις πλαγιές-απολήξεις του όρους Όχη. Η κοινότητα αποτελούταν από 2 κοινοτικά διαμερίσματα, καταλάμβανε έκταση 77,8 τ.χλμ. και είχε συνολικό πληθυσμό 1.003 κατοίκους. Έδρα της κοινότητας ήταν η Αμυγδαλιά.

## Κοινοτικά διαμερίσματα
Η κοινότητα περιλάμβανε τα παρακάτω κοινοτικά διαμερίσματα και οικισμούς:
: ** [[Κοινοτικό διαμέρισμα Αμυγδαλέας Εύβοιας|Κ.δ. Αμυγδαλέας]] ** [552]
::* το Καψούρι [57]
::* το Σημικούκι
::* το Δρυμωνάρι [32]
::* το Θύμι [81]
::* η Ζαχαριά [48]
::* η Αμυγδαλιά [179]
::* οι Βρέστηδες
::* η Πρινιά [80]
::* η Σχίζαλη [75]
: ** [[Κοινοτικό διαμέρισμα Κομίτου Εύβοιας|Κ.δ. Κομίτου]] ** [451]
::* τα Αντιά [170]
::* το Κόμητο [142]
::* ο Ευαγγελισμός [139]

## Διοικητικά
Ως κοινότητα συστάθηκε για πρώτη φορά το 1997 με το ΦΕΚ 244Α - 04/12/1997 όταν αποσπάστηκε ο οικισμός Αμυγδαλιά από την κοινότητα Αμυγδαλέας και ορίστηκε ως έδρα της κοινότητας Καφηρέως. Επίσης αποσπάστηκαν από την κοινότητα Αμυγδαλέας οι οικισμοί Καψούρι, Δρυμωνάρι, Θύμι, Ζαχαριά, Πρινιά, Σχίζαλη και από την κοινότητα Κομίτου οι οικισμοί Αντιά, Κόμητο, Ευαγγελισμός.
       
## Παραπομπές


Κ
Λάινεσλος

250px|thumb|Το Λάινεσλος φωτογραφημένο από το ποτάμι.
Το **Λάινεσλος** (**Leineschloss**) (ελληνικά: Κάστρο Λάϊνε), που βρίσκεται στο Λάϊνε στο Ανόβερο, Γερμανία, είναι η πρώην κατοικία των ανοβεριανών βασιλέων και η τωρινή έδρα της Δίαιτας της Κάτω Σαξωνίας.

Το πρώτο κτίριο στην τοποθεσία ήταν μία Φραγκισκανική μονή, κατασκευασμένη το 1300 περίπου, η οποία εγκαταλείφθηκε το 1533 μετά την Προτεσταντική Μεταρρύθμιση. Το 1636, ο Γεώργιος, Δούκας του Μπράουνσβαϊγκ-Λύνεμπουργκ, άρχισε την κατασκευή του κάστρου στην τοποθεσία ως κατοικία του. Το 1742 η βορειοδυτική πτέρυγα ανακαινίστηκε. Μεταξύ 1816 και 1844, ο αρχιτέκτονας Γκέοργκ Λούντβιχ Φρήντριχ Λάφες έκτισε από την αρχή το κάστρο. Το περίστυλο με έξι κολώνες κορινθιακού ρυθμού χτίστηκε κατά την περίοδο αυτή.

Κατά τη διάρκεια του Δεύτερου Παγκοσμίου Πολέμου το Λάινεσλος καταστράφηκε ολοσχερώς από πυρκαγιά, όταν η πόλη βομβαρδίστηκε από τους Βρετανούς. Ο αρχιτέκτονας Ντίετερ Όστερλεν ανακατασκεύασε το κάστρο ανάμεσα στα έτη 1957 και 1962.

## Παραπομπές


## Εξωτερικοί σύνδεσμοι
* 

Κατηγορία:Κάστρα στη Γερμανία
Κατηγορία:Βασιλικές κατοικίες στη Γερμανία
Δεσκλοϊζίτης

Ο **δεσκλοϊζίτης** (αγγλ. descloizite) είναι βαναδινικό ορυκτό του μολύβδου και του ψευδαργύρου. Το όνομά του το έλαβε προς τιμήν του *Alfred Lewis Oliver Legrand Des Cloizeaux* (1817-1897), καθηγητή Ορυκτολογίας στο Πανεπιστήμιο του Παρισιού, ο οποίος τον ανακάλυψε και τον περιέγραψε.

Είναι το πρώτο και κυριότερο μέλος μιας ομάδας σπάνιων ορυκτών που φέρει το όνομά του (ομάδα δεσκλοϊζίτη), ενώ το άλλο άκρο της ομάδας είναι ο μοττραμίτης PbCu(VO4)(OH) (στον οποίο ο ψευδάργυρος αντικαθίσταται από χαλκό). Σχηματίζεται ως δευτερογενές ορυκτό στη ζώνη οξείδωσης βαναδιούχων μεταλλευμάτων των κυρίων μετάλλων (μολύβδου, χαλκού, ψευδαργύρου κτλ). Σπάνια χρησιμοποιείται και ως μετάλλευμα βαναδίου.

Ορυκτά με τα οποία σχετίζεται είναι ο μοττραμίτης, ο βαναδινίτης, ο πυρομορφίτης, ο μιμητίτης, ο βουλφενίτης και ο κερουσίτης.

Ανευρίσκεται σε αρκετές χώρες. Σε αυτές περιλαμβάνονται η Αυστρία, η Γερμανία, η Πορτογαλία, η Βραζιλία (Minas Gerais), η Χιλή (περιοχή Αντοφαγάστα), η Αργεντινή (επαρχία Cordoba), το Μεξικό (περιοχή Mapimi), οι ΗΠΑ (Πολιτείες Αριζόνα, Νεβάδα, Νέο Μεξικό), η Ναμίμπια (κοίτασμα Τσουμέμπ), η Ζάμπια και η Δημοκρατία του Κονγκό.

Στην Ελλάδα απαντά στα μεταλλεία Λαυρίου (περιοχές Πλάκα και Σούνιο).

## Πηγές
* Handbook of Mineralogy
* Mindat.org
* Galleries.com
* Webmineral.com

## Δείτε επίσης
* Κατάλογος ορυκτών
* Κατάλογος ορυκτών των μεταλλείων Λαυρίου

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0-395-51137-2

## Σημειώσεις


Δεσκλοϊζιτης
Κατηγορία:Ορυκτά του μολύβδου
Κατηγορία:Ορυκτά του ψευδαργύρου
Μαίρη Κυβέλου

Η **Μαίρη Κυβέλου** (Αθήνα, 1945 - Αθήνα, 15 Νοεμβρίου 2005) ήταν Ελληνίδα ηθοποιός.

## Βιογραφία
Σπούδασε στη Δραματική Σχολή του Εθνικού Θεάτρου (απόφοιτος 1968). Η πρώτη της θεατρική εμφάνιση έγινε το 1968 με τον θίασο του Γιάννη Γκιωνάκη, στο έργο του Δημήτρη Ψαθά *«Ο κουτσομπόλης»*. Από τότε και μέχρι το 1981, όταν σταμάτησε την πορεία της ως ηθοποιός για να αφοσιωθεί στην οικογένειά της, έλαβε μέρος σε πολλές παραστάσεις, κινηματογραφικές ταινίες και τηλεοπτικές σειρές.

Επίσης σπούδασε επί ένα χρόνο στη Σχολή Δραματικής Τέχνης του σκηνοθέτη Πίτερ Χολ στο Λονδίνο. Ήταν απόφοιτος της Νομικής Σχολής του Πανεπιστημίου Αθηνών.

Έφυγε από τη ζωή στα 60 της χρόνια από καρκίνο. Σύζυγός της υπήρξε ο ηθοποιός, διαφημιστής και πολιτικός Νίκος Απέργης (1947-2012).

## Φιλμογραφία

### Κινηματογράφος

## Παραπομπές


## Πηγές
* Έξαρχος, Θόδωρος *«[https://www.biblionet.gr/titleinfo/?titleid=149860 Έλληνες ηθοποιοί:Έτος γέννησης από 1941 μέχρι 1950]»* - 1η έκδ. - Αθήνα: Γκόνης, 2009. - 352σ.
* Έλληνες - Ελληνίδες ηθοποιοί 
* www.90lepta.com

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Ο αναπαυόμενος Άρης (Εθνικό Μουσείο Θερμών, Ρώμη)

thumb|right|250px|Ο αναπαυόμενος Άρης

Ο **αναπαυόμενος Άρης** ήταν αριστουργηματικό γλυπτό, έργο του αρχαίου Έλληνα γλύπτη Σκόπα ή του Λυσίππου. Σήμερα σώζεται μαρμάρινο αντίγραφό του, ρωμαϊκής εποχής, γνωστό επίσης με την επωνυμία **Άρης (της συλλογής) Λουντοβίζι**, το οποίο εκτίθεται στο Εθνικό Αρχαιολογικό Μουσείο της Ρώμης (Museo Nazionale Romano) στη Ρώμη, στο παλάτσο Αλτέμπς.

## Περιγραφή
Το γλυπτό παριστάνει τον θεό Άρη σε νεαρή ανδρική ηλικία, με αγένειο πρόσωπο. Είναι καθισμένος σε βράχο, επάνω στα λάφυρα που κέρδισε στη μάχη. Στο πλευρό του, ένας ερωτιδέας παίζει ξέγνοιαστος.  

## Παραπομπές


## Πηγές
* Francis Haskell and Nicholas Penny, 1981. *Taste and the Antique: the Lure of Classical Sculpture 1500-1900.* (Yale University Press) cat. no. 58.

## Εξωτερικοί σύνδεσμοι

* Altemps Palace and the Ludovisi collection 

Κατηγορία:Αρχαία ελληνικά αγάλματα
ΣΑΜ (οχήματα)

thumb|Φορτηγάκι της ΣΑΜ (μοντέλο 1966)

Η εταιρεία **ΣΑΜ** ήταν μία από τις πολλές ελληνικές επιχειρήσεις κατασκευής τρικύκλων φορτηγών, η οποία λειτούργησε από το 1966 έως το 1974.

Το όνομα ΣΑΜ (που δεν έχει σχέση με την ομώνυμη σουηδική εταιρεία) προέρχεται από το *«Στέφανος Α. Μπαλτάς»*, όνομα του ιδρυτή της. Τα πρώτα της μοντέλα χρησιμοποιούσαν αερόψυκτους κινητήρες 1200cc της Volkswagen, ενώ κινητήρες της Ford στα 1300cc χρησιμοποιήθηκαν σε μεταγενέστερα μοντέλα. Τα οχήματα αποδείχθηκαν ιδιαίτερα αξιόπιστα, και πολλά "επιβίωσαν" για πάνω από 30 χρόνια μετά τη διακοπή της παραγωγής. 

## Βιβλιογραφία
* Λ.Σ. Σκαρτσής και Γ.Α. Αβραμίδης,  "Made in Greece", Typorama/Επιστημονικό Πάρκο Πάτρας, Πάτρα (2003)  ISBN 960-7620-30-5
* L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

## Εξωτερικοί σύνδεσμοι
* Trucks of the world

Κατηγορία:Πρώην ελληνικές αυτοκινητοβιομηχανίες
Αθηνά Αλέα

thumb|right|350px|Ο αρχαιολογικός χώρος της Αθηνάς Αλέας στην Τεγέα
**Αλέα** ονομαζόταν η Θεά Αθηνά, ιδίως στην Αρκαδία, όπου σύμφωνα με την μυθολογία έλαβε μέρος στους πολέμους της Αλέας, της Μαντίνειας και της Τεγέας. Αρχικά η Αλέα ήταν ιδιαίτερη θεότητα, που όμως αργότερα σχετίστηκε με την Αθηνά.
## Περιγραφή
Ο ναός της Αθηνάς Αλέας βρισκόταν στην Τεγέα. Σύμφωνα με τον μύθο ο Άλεος, γιος του Αφείδα είχε ιδρύσει τον ναό αυτό, και από αυτόν τον ναό πήρε η θεά το όνομά της.

Ο ναός πυρπολήθηκε το 394 π.Χ. και ξανακτίστηκε υπό την αρχιτεκτονική εποπτεία του γλύπτη Σκόπα. Ο νέος ναός ήταν δωρικού ρυθμού και ήταν ανώτερος όλων των ναών της Πελοποννήσου την εποχή εκείνη. Περιβαλλόταν από τριπλές στήλες διαφορετικού ρυθμού.  Το άγαλμα της θεάς ήταν δημιούργημα του Ενδοίου κατασκευασμένο από ελεφαντόδοντο και μεταφέρθηκε αργότερα από τον Ρωμαίο Αυτοκράτορα Αύγουστο στην Ρώμη για να στολίσει το μουσείο του.

## Δείτε επίσης
* Αρχαίος Ναός Αλέας Αθηνάς
* Τεγέα (αρχαία πόλη)

## Εξωτερικοί σύνδεσμοι
* Temple of Athena Alea at Tegea at the Athena Museum

## Παραπομπές


Κατηγορία:Θεότητες της ελληνικής μυθολογίας
Κατηγορία:Μυθολογία της αρχαίας Αρκαδίας
Κατηγορία:Αρχαιολογικοί τόποι στην Αρκαδία
Αλεα
Κατηγορία:Αθηνά
Κατηγορία:Αρχαίοι ελληνικοί ναοί
Πανελλήνιο πρωτάθλημα καλαθοσφαίρισης ανδρών 1954-55

Το **16ο [[Ελληνικό πρωτάθλημα καλαθοσφαίρισης ανδρών|Πανελλήνιο πρωτάθλημα καλαθοσφαίρισης ανδρών]] 1954–55** διεξήχθη στην Αθήνα, ξεκίνησε στην 1 Σεπτεμβρίου 1955 και ολοκληρώθηκε στις 24 Σεπτεμβρίου 1955. Πρωταθλήτρια ομάδα αναδείχθηκε ο Πανελλήνιος για πέμπτη φορά στην ιστορία του, επαναλαμβάνοντας το εντυπωσιακό κατόρθωμα του 1953, παραμένοντας αήττητος σε πρωτάθλημα κέντρου (18 αγώνες) και πανελλήνιο.

Στο πρωτάθλημα συμμετείχαν συνολικά έξι ομάδες, τέσσερις από το τοπικό πρωτάθλημα της Αθήνας (ΑΕΚ, Ολυμπιακός, Παναθηναϊκός, Πανελλήνιος) και δύο επαρχιακές ομάδες (Ένωση Χαλκίδας, Σκαγιοπούλειο Πάτρας). Οι αγώνες διεξήχθησαν στο Κλειστό του Πανελληνίου. Από την Θεσσαλονίκη, ο Ηρακλής είχε δηλώσει ότι θα συμμετάσχει στο πρωτάθλημα, αλλά τελικά αποσύρθηκε πριν την έναρξή του.

Αρχικά οι έξι ομάδες ήταν χωρισμένες σε δύο ομίλους, στον Α' όμιλο συμμετείχαν ο Παναθηναϊκός, ο Πανελλήνιος και η Ένωση Χαλκίδας, ενώ στον Β' όμιλο η ΑΕΚ, ο Ολυμπιακός και το Σκαγιοπούλειο Πάτρας, με τις δύο πρώτες της βαθμολογίας του κάθε ομίλου να προκρίνονται στην τελική φάση του πρωταθλήματος. Μετά την διεξαγωγή της πρώτης αγωνιστικής όμως και εξαιτίας της αποχής των ομάδων της Θεσσαλονίκης, ο ΣΕΓΑΣ αποφάσισε το πρωτάθλημα να διεξαχθεί σε μία τελική φάση και όλες οι ομάδες να αγωνιστούν μεταξύ τους.

Στην πρωταθλήτρια ομάδα του Πανελληνίου αγωνίζονταν οι: Δ. Στεφανίδης, Μανιάς, Σακκέλης, Αναγνωστόπουλος, Χρηστέας, Καρβέλης, Ζαγοραίος, Χολέβας, Αρ. Ρουμπάνης, Παπαδήμας, Ξένος Γιωργος.

## Βαθμολογία

**Β**= Βαθμοί, **Α**= Αγώνες, **Ν**= Νίκες, **Η**= Ήττες, **ΠΥ**= Πόντοι υπέρ, **ΠΚ**= Πόντοι κατά, **ΔΠ**= Διαφορά πόντων

## Πίνακας αποτελεσμάτων

**Σημειώσεις**

* Ο αγώνας της πρώτης αγωνιστικής Πανελλήνιος–Ολυμπιακός 78–60, διεξήχθη μετά το τέλος όλων των υπόλοιπων αγώνων, λόγω της αλλαγής του τρόπου διεξαγωγής του πρωταθλήματος από τον ΣΕΓΑΣ ενώ είχε ήδη ολοκληρωθεί η πρώτη αγωνιστική.
* Ο αγώνας Ολυμπιακός–Παναθηναϊκός είχε λήξει 64–62 μετά από παράταση (κανονική διάρκεια 56–56), όμως ο Παναθηναϊκός κατέθεσε ένσταση η οποία έγινε δεκτή από τον ΣΕΓΑΣ και έτσι ο αγώνας επαναλήφθηκε με νικητή και πάλι τον Ολυμπιακό, αυτή τη φορά με σκορ 70–63.


## Εξωτερικοί σύνδεσμοι
*Αθλητική Ηχώ - Ψηφιακό Αρχείο

1954-55
Κατηγορία:Καλαθοσφαίριση το 1954
Κατηγορία:Καλαθοσφαίριση το 1955